KCE บวกเกือบ 2% นิวไฮในรอบกว่า 1เดือน โบรกฯเชียร์ซื้อ ชูเป้า121บ.
KCE บวกเกือบ 2% นิวไฮในรอบกว่า 1เดือน โบรกฯเชียร์ซื้อ ชูเป้า121บ. ณ เวลา 11.51 ราคาอยู่ที่ระดับ 103.50 บาท บวก 2 บาท หรือ 1.97% สูงสุดที่ 104.50 บาท ต่ำสุดที่ 103 บาท มูลค่าซื้อขายที่ 310.58 ล้านบาท
3 ต.ค. 2560

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.51 อยู่ที่ระดับ 103.50 บาท บวก 2 บาท หรือ 1.97% สูงสุดที่ 104.50 บาท ต่ำสุดที่ 103 บาท มูลค่าซื้อขายที่ 310.58 ล้านบาท ขณะที่ดัชนีตลาดหุ้นไทยโดยรวมลบ 0.05%

โดยราคาหุ้นยังปรับตัวขึ้นทำนิวไฮในรอบกว่า 1 เดือน นับตั้งแต่ราคาหุ้นปิดอยู่ที่ระดับ 104 บาท เมื่อวันที่ 17 ก.ค. 2560
 
ด้าน บล.ซีไอเอ็มบี ระบุในบทวิเคราะห์ แนะนำ “ซื้อ” ราคาเป้าหมาย 121 บาท/หุ้น คาดว่า KCE จะมีกำไรปกติแข็งแกร่งที่ 778 ล้านบาทในไตรมาส 3/60 ทรงตัวจากปีก่อน และเพิ่มขึ้น 26% จากไตรมาสก่อน จากปัจจัยฤดูกาลและการขยายกำลังการผลิต
ขณะที่มองว่า KCE จะได้ประโยชน์จากแผนของเฟดที่จะเดินหน้า Reverse QE และปรับขึ้นอัตราดอกเบี้ยในปี 61-62 ซึ่งจะส่งผลให้เงินบาทอ่อนค่าลงต่อดอลลาร์สหรัฐ